Gaupeedderkopper

Gaupeedderkopper, Oxyopidae, er en gruppe (familie) av edderkopper som tilhører undergruppen Entelegynae i gruppen Araneomorphae.


== Utseende ==

Middelsstore (de nordeuropeiske artene har en kroppslengde på 4–10 mm), slanke og langbeinte edderkopper, gjerne lyst brunspraglete. De åtte øynene danner omtrent en sekskant eller en litt kantete oval. Karakteristisk er at de to bakerste øynene sitter nesten midt oppe på hodet – hos de fleste andre edderkopper sitter de bakerste øynene på sidene. Beina har påfallende kraftige, pigglignende børster. Bakkroppen er pæreformet, tilspisset bakerst.


== Levevis ==
Gaupeedderkopper er dagaktive jegere som både kan løpe meget raskt og hoppe ganske langt. De klatrer gjerne rundt i vegetasjonen. De lager ikke noen form for fangstnett. Forut for paringen gjennomfører hannen en innviklet "dans" med ritualiserte bevegelser for å få hunnen til å akseptere ham, ikke ulikt atferden hos hoppeedderkopper (Salticidae). Hunnen lager en flat, tallerkenformet eggsekk av silke som festes til vegetasjonen, og står vakt over denne til eggene klekkes. Noen arter i denne familien er regnet som nyttedyr fordi de bidrar til å holde bestandene av potensielle skadeinsekter nede.
Noen arter i den søramerikanske slekten Tapinillus lever selskapelig.


== Utbredelse ==
Familien er utbredt i alle verdensdeler, men det er bare få arter utenom de varme områdene. I Skandinavia finnes bare én art, denne ble regnet som utdødd i Norge, men ble gjenoppdaget i 2006. Arten er listet som sårbar (VU) på den norske rødlisten fra 2006.


== Systematisk inndeling / europeiske arter ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Overfamilie Lycosoidea
Familie gaupeedderkopper, Oxyopidae Thorell, 1870
Slekten Hamataliwa Keyserling, 1887 (Amerika, Kina, Afrika, Australia)
Slekten Hostus Simon, 1898 (Madagaskar)
Slekten Megullia Thorell, 1897 (Vietnam)
Slekten Oxyopes Latreille, 1804 (Afrika, Amerika, Australia, Europa, Asia). I Europa:
Oxyopes globifer Simon, 1876 – Sør-Europa
Oxyopes heterophthalmus (Latreille, 1804) – over det meste av Europa, men mangler i Skandinavia
Oxyopes kraepelinorum Bösenberg, 1895 – Kanariøyene
Oxyopes lineatus Latreille, 1806 – Sør- og Mellom-Europa
Oxyopes mediterraneus Levy, 1999 – Sør-Europa
Oxyopes nigripalpis Kulczynski, 1891 – Sør-Europa
lynggaupeedderkopp Oxyopes ramosus (Martini & Goeze, 1778) – «gaupeedderkopp» – over hele Europa, også i Norge
Slekten Peucetia Thorell, 1869 (alle verdensdeler). I Europa:
Peucetia viridis (Blackwall, 1858) – Sør-Europa, ellers vidt utbredt
Slekten Pseudohostus Rainbow, 1915 (Australia)
Slekten Schaenicoscelis Simon, 1898 (Sør-Amerika)
Slekten Tapinillus Simon, 1898 (Sør-Amerika)
Slekten Tapponia Simon, 1885 (Sørlige Asia)


== Referanser ==


== Litteratur ==
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5


== Eksterne lenker ==
(en) gaupeedderkopper i Encyclopedia of Life 
(en) gaupeedderkopper i Global Biodiversity Information Facility 
(no) gaupeedderkopper hos Artsdatabanken 
(sv) gaupeedderkopper hos Dyntaxa 
(en) gaupeedderkopper hos Fauna Europaea 
(en) gaupeedderkopper hos Fossilworks 
(en) gaupeedderkopper hos ITIS 
(en) gaupeedderkopper hos NCBI 
(en) Kategori:Oxyopidae – bilder, video eller lyd på Wikimedia Commons 
Oxyopidae – detaljert informasjon på Wikispecies 
Nettside om europeiske arter ved Jørgen Lissner
Nettside om australske arter
Artsdatabanken – faktaark for Oxyopes ramosus
Bilder av Oxyopes sp.
Fauna Europaea, utbredelsesdatabase for europeiske dyr